**AGENȚIA NAȚIONALĂ DE AUTORITATEA VAMALĂ ROMÂNĂ**

**ADMINISTRARE FISCALĂ**

**ORDIN**

privind regulile referitoare la constituirea, actualizarea și eliberarea garanției prevăzute la art. 348 alin. (1^1) și la art. 435 alin. (3^2) din Legea nr. 227/2015 privind Codul fiscal

Având în vedere prevederile art. 348 alin. (1^1) și ale art. 435 alin. (3^2) din Legea nr. 227/2015 privind Codul fiscal, cu modificările şi completările ulterioare și ținând cont de avizul conform al Ministerului Finanțelor comunicat cu adresa nr.........din data de..............,

În temeiul art.348 alin. (1^2) și ale art.435 alin.(3^6) din Codul fiscal, al art. 2 alin. (5) din Legea nr. 268/2021 pentru înființarea Autorității Vamale Române și pentru modificarea unor acte normative și al art. 11 alin. (3) din Hotărârea Guvernului nr. 520/2013 privind organizarea și funcționarea Agenției Naționale de Administrare Fiscală, cu modificările și completările ulterioare, și ale prevederilor art. 8 alin. (3) din Hotărârea Guvernului nr. 237/2022 privind organizarea și funcționarea Autorității Vamale Române și pentru modificarea pct. 1 de la lit. C din cadrul anexei nr. 1 la Hotărârea Guvernului nr. 791/2009 privind condițiile pentru certificarea aeroporturilor civile internaționale sau deschise traficului aerian internațional, cu modificările și completările ulterioare,

Preşedintele Agenţiei Naţionale de Administrare Fiscală și Preşedintele Autorității Vamale Române,

Emit următorul:

**ORDIN**

**Art. 1** – Se aprobă regulile referitoare la constituirea, actualizarea si eliberarea garanției prevăzute la art 348 alin.(1^1) și la art. 435 alin.(3^2) din Legea nr. 227/2015 privind Codul fiscal, cu modificările și completările ulterioare, prevăzute în anexa care face parte integrantă din prezentul ordin.

**Art. 2** - Structurile competente din cadrul Autorității Vamale Române și Agenției Naționale de Administrare Fiscală, Direcția generală de administrare a marilor contribuabili, Direcțiile generale regionale ale finanțelor publice și organele fiscale centrale din subordine vor duce la îndeplinire a prevederilor prezentului ordin.

**Art. 3 -** Prezentul ordin se publică în Monitorul Oficial al României, Partea I.

**Anexă**

Regulile referitoare la constituirea, actualizarea și eliberarea garanției prevăzute la art. 348 alin. (1^1) și la art. 435 alin. (3^2) din Legea nr. 227/2015 privind Codul fiscal, cu modificările și completările ulterioare

# Capitolul I

**Dispoziții generale**

**Art. 1** - Prezentele reguli stabilesc procedura de constituire, actualizare și eliberare a garanției prevăzute la art. 348 alin. (1^1) și la art. 435 alin. (3^2) din Legea nr. 227/2015 privind Codul fiscal, cu modificările și completările ulterioare.

**Art. 2** - În înţelesul prezentelor reguli, termenii şi expresiile de mai jos au următoarele semnificaţii:

a) Codul fiscal - Legea nr. 227/2015 rivind Codul fiscal, cu modificările şi completările ulterioare;

b) Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările şi completările ulterioare;

c) Codul de procedură fiscală - Legea nr. 207/2015 privind Codul de procedură fiscală, cu modificările şi completările ulterioare;

d) autoritate fiscală teritorială – organul fiscal centralcompetent în administrarea obligațiilor fiscale datorate de către operatorului economic;

e) autoritatea vamală teritorială competentă pentru autorizare în cazul destinatarilor înregistrați, direcția regională vamală în a cărei rază de competență își au sediul/domiciliul persoanele care intenționează să fie autorizate, respectiv Direcția regională vamală București pentru persoanele încadrate în categoria mari contribuabili.

f) autoritatea vamală teritorială competentă pentru înregistrare

.i) pentru înregistrarea activității de distribuție și comercializare angro de băuturi alcoolice și/sau tutun prelucrat - biroul vamal de interior/frontieră în cazul operatorilor economici încadrați în categoria contribuabililor mici și mijlocii care au sediul social în raza teritorială a acestora,respectiv Direcția regională vamală București, în cazul operatorilor economici încadrați în categoria mari contribuabili;

.ii) pentru înregistrarea activității de distribuție și comercializare angro cu produse energetice - benzine, motorine, petrol lampant, gaz petrolier lichefiat și biocombustibili - biroul vamal în a cărui arie de competență este situat sediul social/sediul reprezentantului fiscal, în cazul operatorilor economici care nu dețin spații de depozitare pentru depozitarea produselor energetice pe care le comercializează.

**Capitolul II**

**Constituirea garanției**

**Art. 3** – (1) Operatorii economici care se încadrează în prevederile art. 375 alin. (1^1) sau ale art. 435 alin. (3^1) din Codul fiscal, au obligaţia depunerii unei garanţii, calculată la nivelul a 120 % din contravaloarea accizelor aferente cantității de produse accizabile pe care intenționează să o primească, respectiv să o elibereze pentru consum, după caz.

(2) Cantitatea de produse accizabile la care se calculează garanția este cantitatea înscrisă în Declarația pe propria răspundere depusă în conformitate cu prevederile art. 375 alin. (1^1), respectiv ale art. 435 alin. (3^1) din Codul fiscal*.*

(3) Prevederile pct. 8 alin. (36) - Titlul VIII din Normele metodologice, se aplică în mod corespunzător la stabilirea garanției.

**Art. 4** – (1) Garanția se constituie în forma prevăzută la art. 348 alin. (1) din Codul fiscal.

1. Garanția se constituie în favoarea autorității fiscale teritoriale conform prevederilor pct.8 alin.(1)- Titlul VIII din Normele metodologice și stabilită conform pct. 8 alin.(36) - Titlul VIII din Normele metodologice

(3) În cazul garanției constituite în forma prevăzută la art.348 alin. (1) lit. b) din Codul fiscal în favoarea autorității fiscale teritoriale și stabilită conform pct. 8 alin.(36) - Titlul VIII din Normele metodologice, aceasta trebuie să respecte prevederile art.211 lit.b) din Codul de procedură fiscală și trebuie să cuprindă următoarele elemente:

a) numele sau denumirea, domiciliul ori sediul operatorului economic, precum și denumirea autorității fiscale teritoriale;

b) obiectul asigurării, respectiv plata obligațiilor fiscale restante administrate de A.N.A.F. cu mai mult de 5 zile față de termenul legal de plată;

c) riscurile ce se asigură, respectiv neplata obligațiilor fiscale administrate de A.N.A.F;

d) momentul începerii, respectiv data emiterii garanției, și cel al încetării răspunderii asigurătorului, respectiv minim 12 luni de la data emiterii garanției;

e) sumele asigurate, respectiv 120% din contravaloarea accizelor aferente cantității de produse accizabile pe care intenționează să o primească, respectiv să o elibereze pentru consum, după caz, astfel cum aceasta este individualizată de decizia emisă de autoritatea vamală teritorială conform art.3 alin.(3);

f) emitentul menționează expres în textul documentului, că se angajează irevocabilși necondiționat, renunțând expres la beneficiul discuțiunii, opozițiunii și diviziunii, să vireze în termen de cel mult 15 zile de la data solicitării autorității fiscale teritoriale a sumei de bani în conturile indicate de către aceasta, fără nicio tergiversare sau obiecție;

(4) Valabilitatea scrisorii de garanției/poliței de asigurare de garanție este pentru o perioadă de minim 12 luni de la data emiterii acesteia.

**Art. 5** – (1) Pe baza declarației pe propria răspundere depuse de operatorul economic care se încadrează la prevederile art. 375 alin. (1^1) și art. 435 alin. (3^1) din Codul fiscal, în termen de maxim 5 zile de la primirea acesteia, autoritatea vamală teritorială competentă pentru autorizare/autoritatea vamală teritorială competentă pentru înregistrare, după caz, emite decizia de constituire a garanției.

1. Decizia de constituire a garanției se comunică operatorului economic care se încadrează la prevederile art. 375 alin.(1^1) și art. 435 alin. (3^1) din Codul fiscal, conform prevederilor art.47 din Legea nr.207/2015 privind Codul de procedură fiscală.
2. Garanția se constituie în maxim 30 de zile de la comunicarea Deciziei de constituire a garanției, în caz contrar, Decizia emisă conform alin.(2) devine nulă de drept.

(4) După constituirea garanției, autoritatea fiscală teritorială verifică dacă aceasta îndeplinește criteriile și condițiile prevăzute la art. 4 și, în maxim 5 zile lucrătoare, informează autoritatea vamală teritorială competentă pentru autorizare/autoritatea vamală competentă pentru înregistrare, după caz, cu privire la constituirea garanției și transmite o copie a documentului prin care se face dovada constituirii garanției.

**Capitolul III**

**Actualizarea garanției**

**Art. 6** - (1)În situația în care un operator economic depune o nouă declarație pe propria răspundere, în temeiul art. 375 alin. (1^1) și art. 435 alin. (3^1) din Codul fiscal, prin care aduce la cunoștința autorității vamale teritoriale competentă pentru autorizare/autorității vamale teritoriale competentă pentru înregistrare, după caz, că intenționează să primească în regim suspensiv de accize, respectiv să elibereze pentru consum, o nouă cantitate de produse accizabile, acesta are obligația depunerii unei noi garanții care să acopere riscul neplății accizelor și a altor obligații fiscale restante administrate de A.N.A.F cu mai mult de 5 zile față de termenul legal de plată, calculată la nivelul a 120 % din contravaloarea accizelor aferente cantității de produse accizabile pe care intenționează să o primească.

(2) Prevederile pct. 8 alin. (36) - Titlul VIII din Nomele metodologice se aplică în mod corespunzător.

(3) Prevederile art. 5 se aplică în mod corespunzător.

**Capitolul IV**

**Executarea garanției**

**Art. 7** - (1) În cazul operatorilor economici care se încadrează în prevederile art. 375 alin. (1^1) și ale art. 435 alin. (3^1) din Codul fiscal, și care înregistrează obligaţii fiscale administrate de Agenția Națională de Administrare Fiscală cu mai mult de 5 de zile faţă de termenul legal de plată, în aplicarea prevederilor art. 348 alin. (1^3) și ale art. 435 alin. (3^7) din Codul fiscal, autoritatea fiscală teritorială dispune executarea garanției și comunică acest fapt autorității vamale teritoriale și operatorului economic, în termen de cel mult două zile lucrătoare de la data executării garanției.

(2) În vederea executării garanției prevăzute la art. 348 alin. (1^1) și la art. 435 alin. (3^2) din Codul fiscal, autoritatea fiscală teritorială dispune instituției de credit/societății de asigurare emitente a scrisorii de garanție sau poliței de asigurare de garanție, după caz, sau instituției de credit ori societății de asigurare din România care a confirmat scrisoarea de garanție/polița de asigurare de garanție, ori unității de Trezorerie a Statului, după caz, să vireze în termen de cel mult 15 zile de la data solicitării autorității fiscale teritoriale, suma de bani în conturile indicate de către aceasta, în situațiile prevăzute la art. 348 alin. (1^3) și la art. 435 alin. (3^7) din Codul fiscal.

(3) Autoritatea fiscală teritorială, comunică operatorului economic, conform prevederilor art.47 din Legea nr.207/2015 privind Codul de procedură fiscală, cuantumul sumei care a fost executată din garanția constituită.

(4) Operatorii economici sunt obligați ca, în termen de maximum 30 zile de la data executării garanției, să transmită autorității fiscale teritoriale documentul prin care face dovada reîntregirii garanției.

(5) După reîntregirea garanției, autoritatea fiscală teritorială verifică dacă aceasta îndeplinește criteriile și condițiile prevăzute la art. 4 și, în maxim 5 zile lucrătoare de la data primirii documentelor prin care se face dovada reîntregirii garanției, informează autoritatea vamală teritorială competentă pentru autorizare/autoritatea vamală teritorială competentă pentru înregistrare, după caz, cu privire la acest fapt și transmite o copie a acestui document.

(6) În situația în care garanția nu a fost reîntregită în termenul prevăzut la alin.(4),autoritatea fiscală teritorială informează în maxim 5 zile lucrătoare de la expirarea acestui termen autoritatea vamală teritorială competentă pentru autorizare/autoritatea vamală teritorială competentă pentru înregistrare, după caz, aplică prevederile art. 377 alin. (1^1) lit. a), respectiv ale art. 435 alin. (3^10) lit. a) din Codul fiscal, după caz.

**Eliberarea garanției**

**Art. 8** – (1)Cu cel puțin 3 zile calendaristice înainte de epuizarea cantității de produse accizabile înscrise în declarația pe propria răspundere prevăzută la art.3 alin.(2), operatorul economic are obligația de a înștiința cu privire la acest fapt autoritatea vamală teritorială competentă pentru autorizare/autoritatea vamală teritorială competentă pentru înregistrare, după caz;

(2)Autoritatea vamală teritorială transmite o copie a înștiințării depusă de către operatorul economic și solicită, în termen de cel mult 5 zile lucrătoare de la data primirii înștiințării prevăzute la alin.(1), organelor de control din subordinea Agenției Naționale de Administrare Fiscală - Direcției Generale Antifraudă Fiscală - Structura Centrală, să verifice dacă operatorul economic a respectat condițiile pentru eliberarea garanției, respectiv:

1. a îndeplinit toate obligațiile legale privind evidențierea și declararea obligațiilor fiscale administrate de Agenția Națională de Administrare Fiscală;
2. Nu a depășit cantitatea de produse accizabile înscrisă în declarația prevăzută la art. 3 alin.(2)

(3) În situația în care organul de control prevăzut la alin.(2) constată că operatorul economic a respectat condițiile prevăzute la alin.(2), acesta transmite autorității fiscale teritoriale un exemplar al documentului întocmit din care rezultă din acest fapt, precum și o copie a înștiințării depusă de către operatorul economic la autoritatea vamală teritorială.

1. În termen de cel mult 5 zile lucrătoare de la data primirii documentelor prevăzute la alin.3), autoritatea fiscală verifică dacă operatorul economic înregistrează obligații fiscale restante administrate de ANAF, caz în care eliberează garanția dacă operatorul economic nu se regăsește în această situație sau o execută în vederea stingerii acestor obligații. În acest sens, autoritatea fiscală teritorială înștiințează autoritatea vamală teritorială cu privire la eliberarea sau executarea, după caz, a garanției.
2. În situția în care organul de control prevăzut la alin.(2) constată că operatorul economic nu a respectat condițiile prevăzute la alin.(2), emite decizia de impunerea prin care se stabilesc diferențe suplimentare de obligații fiscale. Câte un exemplar al deciziei de impunere se comunică atât operatorului economic cât și autorității fiscale teritoriale cae va executa garanția în vederea recuperării acestor obligații fiscale, în situația în care acesta nu a achitat diferențele de obligații fiscale stabilite, în termenul legal de plată.
3. În situația în care termenul de valabilitate al garanției a expirat iar operatorul economic nu a depus documentul prin care se prelungește acest termen ori o nouă scrisoare de garanție/poliță de asigurare de garanție, autoritatea fiscală teritorială informează, în maxim 5 zile lucrătoare de la expirarea acestui termen de valbilitate, autoritatea vamală teritorială competentă pentru autorizare/autoritatea vamală teritorială competentă pentru înregistrare, după caz, care aplică prevederile art. 377 alin(1^1) lit.a), respectiv ale art.435 alin.(3^10) lit.a) din Codul fiscal, după caz.